IZVOD IZ ZAPISNIKA

sa XIII. sjednice Školskog odbora Osnovne škole Zlatar Bistrica

održane 31.8.2018.g. u prostorijama OŠ Zlatar Bistrica

Prisutni: Andreja Jertec, Marija Hudi Hitrec, Leonard Fulir, Jasna Jakopec, Luka Levar

Odsutni**:** Suzana Žunić, Davor Sugnetić

Ostali prisutni: Jasna Kokot Pelko, ravnateljica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika s 12. sjednice Školskoga odbora
2. Suglasnost za zapošljavanje
3. Suglasnost za donošenje odluke o poslovno uvjetovanom otkazu
4. Pravilnik o zaštiti osobnih podataka
5. Izvješće o stanju sigurnosti
6. Pitanja i prijedlozi

**Ad 1.) Prihvaćanje zapisnika s 12. sjednice Školskoga odbora**

Predsjednica je pročitala zapisnik sa prethodne sjednice. Primjedbi nije bilo. Zapisnik je usvojen jednoglasno.

**Ad 2.) Suglasnost za zapošljavanje**

Ravnateljica je upoznala prisutne da je dosadašnja učiteljica hrvatskoga jezika Brankica Matijašec dobila dopunu satnice u OŠ Petrovsko gdje je radila nepuno radno vrijeme, te smo sukladno ZOOOSŠ prijavili potrebu za učiteljem/icom hrvatskog jezika.

Zajedničko povjerenstvo za viškove i manjkove zaposlenika Ureda državne uprave u KZŽ i Sindikata hrvatskih učitelja uputilo nam je učiteljicu Jasminu Čukelj, jer se nalazi u Evidenciji zaposlenika koji imaju zasnovan radni odnos na neodređeno nepuno radno vrijeme.

Školski je odbor jednoglasno dao suglasnost za zapošljavanje Jasmine Čukelj, dipl. učiitelj s pojačanim programom iz nastavnog predmeta hrvatski jezik koju je uputio Ured državne uprave u KZŽ na nepuno radno vrijeme 16 sati ukupno tjedno neodređeno i 4 sata na određeno do dobivanja suglasnosti MZO-a na radno mjesto učiteljice hrvatskog jezika s datumom 1.9.2018. godine.

Povjerenstvo za odabir kandidata u sklopu projekta Baltazar 5 za školu partnera **Osnovna škola Zlatar Bistrica** predložilo je Kristinu Šarkanj, magistru primarnog obrazovanja za pomoćnika u nastavi.

Školski je odbor jednoglasno dao suglasnost za zapošljavanje Kristine Šarkanj, magistre primarnog obrazovanja na nepuno radno vrijeme 20 sati ukupno tjedno određeno vrijeme do 14. lipnja 2019. g na radno mjesto pomoćnika u nastavi s početkom rada 3.9.2018. g.

**Ad 3.) Suglasnost za donošenje odluke o poslovno uvjetovanom otkazu**

Školski je odbor jednoglasno dao suglasnost za poslovno uvjetovani otkaz ugovora o radu s datumom 1.9.2018.g. učitelju Ivanu Bukalu zaposlenom na poslovima učitelja razredne nastave iz razloga smanjenja razrednih odjela u šk. god. 2018./2019.

**Ad 4.) Pravilnik o zaštiti osobnih podataka**

Ravnateljica je prezentirala prijedlog Pravilnika o zaštiti osobnih podataka koji je donesen temeljem GDPR Uredbe, a odnosi se na obradu osobnih podataka. Školski odbor donio je Pravilnik o zaštiti osobnih podataka s 4 (četiri) glasa ZA i 1 (jednim) suzdržanim.

**Ad 5.) Izvješće o stanju sigurnosti**

Ravnateljica je izvijestila prisutne o stanju sigurnosti i provedbi ŠPP-a te mjerama poduzetim u cilju zaštite prava učenika u drugom polugodištu šk. god. 2017./2018.

**Ad 6.) Pitanja i prijedlozi**

Ravnateljica je upoznala prisutne s projektom Zalogajček 3 preko kojeg će se učenicima koji ostvaruju pravo na temelju određenih kriterija financirati prehrana u školskoj kuhinji u šk. god. 2018./2019.

Članovi Školskog odbora jednoglasno su donijeli Odluku o kriterijima za selekciju djece u redovnom programu OŠ za redovito primanje prehrane na način na koji je organizirana školska prehrana.

Ravnateljica je upoznala prisutne s pristiglim ponudama za osiguranje učenika od posljedica nesretnog slučaja.

Jednoglasno je prihvaćena ponuda Croatia osiguranja (Kombinacija B u kojoj ukupna godišnja premija iznosi 50,00 kn po učeniku).

Daljnjih pitanja i prijedloga nije bilo.

Sjednica ŠO završena je u 19.30 sati.

Zapisničarka: Predsjednica ŠO

Marija Hudi Hitrec Andreja Jertec